ดาวฯฟิวเจอร์บวก 256 จุด รับเฟดทุ่ม 7.5 แสนล้านดอลฯ ซื้อตราสารหนี้เอกชน จับตาแถลงวันนี้!
ดาวฯฟิวเจอร์บวก 256 จุด รับเฟดทุ่ม 7.5 แสนล้านดอลฯ ซื้อตราสารหนี้เอกชน จับตาแถลงวันนี้!
ดาวฯฟิวเจอร์บวก 256 จุด รับเฟดทุ่ม 7.5 แสนล้านดอลฯ ซื้อตราสารหนี้เอกชน จับตาแถลงวันนี้!
16 มิ.ย. 2563

ผู้สื่อข่าวรายงานว่า ดัชนีดาวโจนส์ฟิวเจอร์พุ่งขึ้นกว่า 256 จุดในช่วงเช้านี้ตามเวลาไทย เนื่องจากนักลงทุนยังคงขานรับข่าวธนาคารกลางสหรัฐ (เฟด) ประกาศขยายขอบข่ายการซื้อตราสารหนี้ของภาคเอกชน เพื่อเพิ่มสภาพคล่องในระบบการเงิน
ล่าสุด ณ เวลา 07.50 น.ตามเวลาไทย ดัชนีดาวโจนส์ฟิวเจอร์ พุ่งขึ้น 256 จุด หรือ 0.99% แตะที่ 26,063 จุด
ทั้งนี้ เฟดประกาศขยายขอบข่ายโครงการ Secondary Market Corporate Credit Facility ซึ่งมีวงเงิน 7.50 แสนล้านดอลลาร์ โดยให้ครอบคลุมถึงการซื้อตราสารหนี้ของภาคเอกชนเป็นวงกว้าง พร้อมกับยกเลิกกฎระเบียบอันเข้มงวดที่เคยนำมาใช้สำหรับบรรดาผู้กู้ยืม โดยการดำเนินการดังกล่าวมีเป้าหมายที่จะสนับสนุนสภาพคล่องในตลาดและจัดหาสินเชื่อให้กับบริษัทขนาดใหญ่ที่มีการจ้างงานจำนวนมาก
สำหรับความเคลื่อนไหวดังกล่าวของเฟดช่วยผ่อนคลายความกังวลเกี่ยวกับผลกระทบทางเศรษฐกิจ เนื่องจากไวรัสโควิด-19 ที่มีแนวโน้มแพร่ระบาดรอบสอง หลังจากหลายรัฐในสหรัฐเปิดเผยจำนวนผู้ติดเชื้อเพิ่มขึ้น หลังมีการผ่อนคลายมาตรการล็อกดาวน์ทั่วประเทศ ส่งผลให้ขณะนี้สหรัฐติดอันดับ 1 ของโลกทั้งจำนวนผู้ติดเชื้อไวรัสโควิด-19 และผู้เสียชีวิต โดยมีผู้ติดเชื้อไวรัสโควิด-19 จำนวน 2,162,228 ราย และมีผู้เสียชีวิต 117,858 ราย
โดยนักลงทุนจับตานักลงทุนจับตานายเจอโรม พาวเวล ประธานเฟด ซึ่งมีกำหนดกล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรสในสัปดาห์นี้ เพื่อหาสัญญาณบ่งชี้ภาวะเศรษฐกิจ, อัตราเงินเฟ้อ, ทิศทางอัตราดอกเบี้ยสหรัฐ รวมทั้งผลกระทบจากการแพร่ระบาดของไวรัสโควิด-19 ที่มีต่อเศรษฐกิจสหรัฐ
ทั้งนี้ นายพาวเวลจะแถลงต่อคณะกรรมาธิการการธนาคารประจำวุฒิสภาในวันที่ 16 มิ.ย. และจะแถลงต่อคณะกรรมาธิการบริการการเงินประจำสภาผู้แทนราษฎรในวันที่ 17 มิ.ย.63